АКСМ-101 у Брэсце
**АКСМ-101** — двухвосевы тралейбус вытворчасці Мінскага завода «Белкамунмаш» з рэастатна-кантактарнай сістэмай кіравання пускам цягавым рухавіком. З'яўляецца далейшым развіццём тралейбуса **АКСМ-100**.

Канструкцыя
-----------

Тралейбус АКСМ-101, выгляд ззаду
Кузаў тралейбуса АКСМ-101 — аналагічны ЗІУ-682 — суцэльнаметалічны, вагоннага тыпу. Каркас — з сталёвых труб прастакутнага профілю. Грунтуецца на раме ланжаронавага тыпу.

Цягавы электрарухавік — ДК-213 — пастаяннага току, змешанага ўзбуджэння, магутнасцю 115 кВт. Рухавік размешчаны перад заднім мостам, у межах колавай базы, па цэнтры. У адрозненні ад свайго папярэдніка АКСМ-100, цягавае высакавольтнае электраабсталяванне (пуска-тармазныя і шунтавыя супрацівы, групавы рэастатны кантролер) вынесена на дах. Для сілкавання нізкавольтных ланцугоў выкарыстоўваецца дапаможны рухавік-генератар.

Задняя падвеска — залежная, рысорна-пнеўматычная на 4-х пнеўмабалонах і паўэліптычных рысорах, з чатырма амартызатарамі і адным рэгулятарам палажэння кузава. Задні мост шарнірна звязаны з кузавам сістэмай з чатырох рэактыўных штангаў. Для гашэння ваганняў, якія ўзнікаюць пры руху тралейбуса па няроўнасцях дарогі, у падвесцы ўсталяваны чатыры разборных гідраўлічных амартызатара двухбаковага дзеяння тэлескапічнага тыпу. У пярэдняй падвесцы ўсталявана два амартызатара і два рэгулятара палажэння кузава. Колы — бяздыскавыя, прызначаныя для камерных шын.

Сядзенні размешчаныя па чатырохраднай схеме. Колькасць месцаў для сядзення — 30. Агульная пасажыраўмяшчальнасць — 114 чалавек.

Мадыфікацыі
-----------

Выпускаўся некалькіх мадыфікацыях:

* **АКСМ-101 (базавая мадэль)** выпускаўся ў 1994—1997 гадах.

АКСМ-101А ў Томску
* **АКСМ-101А** — выпускаўся ў 1996—1999 гадах. Палепшаны варыянт АКСМ-101. Вагон мае кажух на даху абцякальнай формы, лепшую гукаізаляцыю, палепшанае мацаванне цягавага электрарухавіка, мадэрнізаваную кабіну і салон. Ужыты пярэдні мост МАЗ.
* **АКСМ-101М** — выпускаўся ў 1996—2002 гадах. Тралейбус атрымаў штангі токапрыёмнікаў, колавыя аркі і прыступкі на ўваходах з шклапластыку. Змяніўся дызайн пярэдняй часткі — фары размясціліся ў бамперы.
* **АКСМ-101ПС** — выпускаўся ў 1997—2003 гадах. Адрозненне ад мадэлі 101М — для сілкавання нізкавольтных ланцугоў замест дапаможнага рухавік-генератара выкарыстаны статычны пераўтваральнік на 24В.

Зноскі
------

1. ↑  Тралейбусы родам з Беларусі // *Пантограф* : часопіс. — 2005. — № 1.(недаступная спасылка)
2. ↑  Белкамунмаш // *«Грузовик Пресс»* : часопіс. — 2007. — № 5.

Спасылкі
--------

* www.beltransport.by — Рухомы састаў. Тралейбус АКСМ-101 (руск.)
* Фота АКСМ-101 у Гомелі Архівавана 22 студзеня 2008.

| ⛭Белкамунмаш |
| --- |
| Тралейбусы | 
* АКСМ-100 / 00М / ЗіУ-682 КВР Белкамунмаш
* АКСМ-101 / А / М / ПС
* АКСМ-201 / 01 / 03 / А7
* АКСМ-203
* АКСМ-213 / 01
* АКСМ-221
* АКСМ-321 Сябар
* БКМ-333
* БКМ-42003 Вітаўт / 03А
* БКМ-43303 Vitovt Max
* Кіеў-11

 |
| Трамваі | 
* АКСМ-1М
* АКСМ-601
* БКМ-62103
* АКСМ-743
* БКМ-802
* БКМ-843
* БКМ-845
* БКМ-Stadler 853 Мяцеліца

 |
| Электробусы | 
* БКМ-Е321
* БКМ-Е420 Vitovt Electro
* БКМ-Е433 Vitovt Max Electro
* БКМ-Е490 Vitovt Electro Mini

 |
| Аўтобусы | 
* БКМ-А4202К Vitovt Hybrid
* АКСМ-950101

 |
| Дуобусы | БКМ-Stadler 43303A Vitovt Max Duo |
| Спец.Тэхніка | 
* АЦ-30(5434) — пажарная аўтацыстэрна
* АЦ-40(5337) — пажарная аўтацыстэрна
* МЛ-10(356) — машына лесапажарнай аховы першага ходу
* АБР-0,6/100(5301ГА) — пажарны аўтамабіль хуткага рэагавання

 |
| Рэйкавыя аўтобусы | ДП-1 |